Seuntjie brand by JHB-kleuterskool - Maroela Media
Seuntjie brand by JHB-kleuterskool
Die Johannesburgse polisie ondersoek 'n saak van kinderverwaarlosing nadat 'n 18 maande oue kleuter se voete glo by 'n kleuterskool in die stad gebrand het.
Die Daily Sun het Dinsdag berig dat die kleuter se ma, Anna Mahlangu (43), vermoed haar seun se voete is opsetlik met kookwater gebrand. Die voorval het glo Donderdag by 'n kleuterskool in Katlehong, oos van Johannesburg, plaasgevind.
"Sy vel was stukkend en van die velle het afgekom," het Mahlangu gesê. "Niemand het na hom omgesien nie. Niemand het my gebel en gesê wat gebeur het nie. Ek soek antwoorde."
Die ma het aan die koerant gesê die kleuterskool het verduidelik dat haar seun op 'n warm stoep gebrand het toe hy nie van die stoep af op die gras kon spring nie.
"My seun se voete is van sy sole tot by sy enkels gebrand. Dit is duidelik nie van 'n warm stoep nie," het sy gesê.
Kapt. Mega Ndobe, polisiewoordvoerder, het gesê 'n saak is Maandag by die polisie aanhangig gemaak. "Die polisie ondersoek tans 'n saak van kinderverwaarlosing. Verdere ondersoek in die saak sal bepaal of dit na 'n aanrandingsaak gewysig sal word," het Ndobe gesê.
Die ondersoek duur voort. Niemand is nog in verband met die voorval in hegtenis geneem nie.
SA vrou verskyn in Botswana-hof
The Spy Cables: SSA in spioenasieverslag genoem
Dis vreeslik, ek hoop regtig hulle kom agter die kap van die byl. Hier is beslis n slang in die gras.
Wat gaan met ons mense in hierdie land aan? Nie eers 'n onskuldige kind is veilig nie. Dit lyk of misdaad ons nasionale sport is!!!
andrea van vuren · 5 jare gelede
Ek sidder om hierdie dinge te lees. Ek het 11 kleinkinders en weet hoe hul ouers met bloedsweet na hul welsyn omsien. Kan ons nie terugkeer na die 'ou bedeling' waar die jong ma nog self na hul kinders omgesien het nie? 'n Siek spiraal van werk om finasies te laat klop! Wie's in beheer?